ΥΠΟΥΡΓΕΙΟ ΥΠΟΔΟΜΩΝ & ΜΕΤΑΦΟΡΩΝ

 ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ

 Περίληψη Προκήρυξης ΥΠΑ/Κ.Γ./ Δ3/Β 25605/15-12-2023

 (ΑΔΑ:9ΛΕΞ465ΧΘΞ-2ΥΝ)

 Η Υπηρεσία Πολιτικής Αεροπορίας σε εφαρμογή του π.δ 285/98 (Α' 207) περί προσαρμογής της Ελληνικής νομοθεσίας προς τις διατάξεις της Οδηγίας αρ. 96/67 του Συμβουλίου των Ευρωπαϊκών Κοινοτήτων σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας, ανακοινώνει ότι στις **24/01/2024**, ημέρα **ΤΕΤΑΡΤΗ** και ώρα **από 10.00 π.μ. έως. 12.00 μ.μ.** θα διενεργηθεί στις εγκαταστάσεις της Υπηρεσίας Πολιτικής Αεροπορίας, Δ/νση Αερολιμένων, επί της οδού Λέοντος 4 και Ελευθερίας, Αργυρούπολη, ανοικτή διαγωνιστική διαδικασία για την επιλογή φορέων παροχής υπηρεσιών επίγειας εξυπηρέτησης προς τρίτους στους Κρατικούς Αερολιμένες Ηρακλείου «Ν. Καζαντζάκης», Αλεξανδρούπολης «Δημόκριτος», Αράξου, Ιωαννίνων «Βασιλεύς Πύρρος», Καλαμάτας «Καπετάν Βασ. Κωνσταντακόπουλος», Καρπάθου, Λήμνου «Ήφαιστος», Ν. Αγχιάλου, Χίου «Όμηρος», Αστυπάλαιας, Ικαρίας «Ίκαρος», Καλύμνου, Καστοριάς «Αριστοτέλης», Κοζάνης «Φίλιππος», Κυθήρων «Αλέξανδρος Αριστοτέλους Ωνάσης», Μήλου, Νάξου, Πάρου, Σκύρου, Σύρου «Βικέλας» και στους Δημοτικούς Αερολιμένες Καστελόριζου, Σητείας «Β. Κορνάρος», Κάσου «Μάρκος Μαλλιαράκης» και Λέρου, στις κατηγορίες υπ’ αρ. 3 «υπηρεσίες αποσκευών» (Baggage Handling) και υπ’ αρ. 5 «υπηρεσίες στην πίστα» (Ramp Handling), όσο και στην υποκατηγορία 5.7 που αφορά στη μεταφορά, τη φόρτωση και εκφόρτωση στο αεροσκάφος τροφίμων και ποτών.

 Ο αριθμός των φορέων επίγειας εξυπηρέτησης που θα επιλεγούν για να παράσχουν τις εν λόγω υπηρεσίες καθορίζεται ως κατωτέρω:

 - τρεις (3) για τον Κρατικό Αερολιμένα Ηρακλείου «Ν. Καζαντζάκης»,

- τρεις (3) για κάθε έναν ξεχωριστά από τους Κρατικούς Αερολιμένες Αλεξανδρούπολης «Δημόκριτος», Αράξου, Ιωαννίνων «Βασιλεύς Πύρρος», Καλαμάτας «Καπετάν Βασ. Κωνσταντακόπουλος», Καρπάθου, Λήμνου «Ήφαιστος», Ν. Αγχιάλου, Χίου «Όμηρος»,

 - ένας (1) για κάθε έναν ξεχωριστά από τους Κρατικούς Αερολιμένες Αστυπάλαιας, Ικαρίας «Ίκαρος», Καλύμνου, Καστοριάς «Αριστοτέλης», Κοζάνης «Φίλιππος», Κυθήρων «Αλέξανδρος Αριστοτέλους Ωνάσης», Μήλου, Νάξου, Πάρου, Σκύρου, Σύρου «Βικέλας» και τους Δημοτικούς Αερολιμένες Καστελόριζου, Σητείας «Β. Κορνάρος», Κάσου «Μάρκος Μαλλιαράκης» και Λέρου.

 Η παροχή των ανωτέρω υπηρεσιών επίγειας εξυπηρέτησης θα αρχίσει από την ημερομηνία υπογραφής της Σύμβασης και θα έχει χρονική διάρκεια επτά (7) ετών.

 Το πλήρες κείμενο της Απόφασης έχει αναρτηθεί στην Διαύγεια (<http://diavgeia.gov.gr/> )με ΑΔΑ: 9ΛΕΞ465ΧΘΞ-2ΥΝ.

 Τυχόν διευκρινίσεις σχετικά με τους όρους Προκήρυξης και αντίγραφα αυτής, θα παρέχονται καθημερινά από 09.00 έως 14.00 από τη Διεύθυνση Αερολιμένων (Δ3/Β), επί της οδού Λέοντος 4 και Ελευθερίας, Αργυρούπολη (τηλ.210-9973180), καθώς και από τους ανωτέρω αναφερομένους Κρατικούς και Δημοτικούς Αερολιμένες, μετά την δημοσίευση της παρούσας Προκήρυξης.

**Η Αν. Προϊσταμένη Δ/νσης Αερολιμένων**

 **ΖΩΗ ΔΡΟΓΩΣΗ**